Valstybinis studijų fondas kviečia studentus pildyti paraiškas tikslinėms išmokoms gauti

Valstybinis studijų fondas informuoja, kad **nuo 2020 m. rugsėjo 1 d. iki spalio 16 d.** prasideda **prašymų priėmimo laikotarpis tikslinei išmokai gauti 2020-ųjų metų rudens semestrą.**

Studentai, norėdami *gauti tikslinę išmoką*, privalo per Fondo interneto tinklapį (<http://vsf.lrv.lt/lt/>) prisijungti prie IS „PARAMA“ ir elektroniniu būdu užpildyti nustatytos formos prašymą (*Tikslinė išmoka 2020 m. rudens semestras)*.

Tik elektroniniu būdu užpildęs prašymą studentas gali pretenduoti į tikslinę išmoką.

Tikslinė išmoka (nuo 2020 m. sausio 1 d. **156 Eur per mėnesį**) studentams yra skiriama **vienam studijų semestrui** ir mokama **kiekvieną mėnesį** iki to semestro pabaigos, įskaitant to semestro sesiją ir atostogų laikotarpį, bet ne ilgiau kaip iki studijų pabaigos.

Primename, kad tikslines išmokas gali gauti ir akademinių skolų turintys studentai!

Daugiau informacijos apie tikslines išmokas: <http://vsf.lrv.lt/lt/projektas/tikslines>